FN พุ่ง 6% โบรกฯมองผลประกอบการ Q4 ฟื้นตัว รับมาตรการกระตุ้นศก.-ไฮซีซั่น
FN พุ่งเกือบ 6% โบรกฯมองผลประกอบการ Q4 ฟื้นตัว รับมาตรการกระตุ้นเศรษฐกิจภาครัฐฯ-ไฮซีซั่น ล่าสุด ณ เวลา 11.05 น. ราคาอยู่ที่ 6.30 บาท บวก 0.35 บาท หรือ 5.88% สูงสุดที่ 6.40 บาท ต่ำสุดที่ 5.95 บาท มูลค่าซื้อขายที่ 80.11 ล้านบาท 
31 ต.ค. 2560

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 11.05 น. ราคาอยู่ที่ 6.30 บาท บวก 0.35 บาท หรือ 5.88% สูงสุดที่ 6.40 บาท ต่ำสุดที่ 5.95 บาท มูลค่าซื้อขายที่ 80.11 ล้านบาท ขณะที่ดัชนีตลาดหุ้นไทยโดยรวมบวก 0.21%
 
นายกรภัทร วรเชษฐ์ ผู้อำนวยการฝ่ายวิจัยและบริการการลงทุนบริษัทหลักทรัพย์โนมูระ พัฒนสิน เปิดเผยกับ “ข่าวหุ้นธุรกิจออนไลน์” ว่าผลประกอบการในไตรมาส 3/60 ของ FN จะยังไม่สดใส โดยคาดว่าจะมีกำไร 17 ล้านบาท ปรับตัวลดลง 44% จากช่วงเดียวกันเมื่อปีก่อน และปรับตัวลดลง 19% จากไตรมาสก่อน รับผลกระทบจากช่วงฤดูฝน
อย่างไรก็ตามมองว่าผลประกอบการและยอดขายในช่วงไตรมาส 4/60 จะกลับมาเติบโตอีกครั้ง จากช่วงไฮซีซั่น มาตรการกระตุ้นเศรษฐกิจ ให้ราคาพื้นฐานที่ 7 บาท
ด้าน บล.เคทีบี (ประเทศไทย) ระบุในบทวิเคราะห์ โดยแนะนำกลยุทธ์เน้นกลุ่มได้ประโยชน์จากมาตรการภาครัฐ และกลุ่มที่คาดว่าผลประกอบการไตรมาส 3 จะออกมาดี ชูหุ้น HANA-CPALL-M-BCH-ADVANC และ FN
ขณะเดียวกัน บล.บัวหลวง ระบุในบทวิเคราะห์ สะสมหุ้นเชื่อมโยงการบริโภคในประเทศ และหุ้น Local play ตัวกลาง-เล็ก ลุ้นมาตรการช๊อปช่วยชาติ ลดหย่อนภาษีค่าอาหาร, บัตรสวัสดิการแห่งรัฐ มาตรการช่วยเหลือหลังน้ำลด, งบโฆษณา COM7 AU M TNP ECF GLOBAL HMRPO FN ดักมาตรการกระตุ้นการบริโภค / BCH RJH โรคมากับฤดูน้ำท่วม / PLANB VGI MACO งบโฆษณาเดือน พ.ย. คาดพลิกบวกแรง
 
 